Menneskeheden har skabt mange meningsløse jobs. Der findes hestehviskere, aurakonsulenter, pornohistorikere, astrologer, spåkoner, kæledyrspsykologer, telefonsælgere, hårterapeuter, parkeringsvagter, synergikonsulenter, USA-eksperter, agurkekontrollanter og kunstkritikere.

Listen er uendelig og et vidnesbyrd om, at selv om vi som art er kommet langt, siden vi sad i huler og malede på væggene med vores afføring, så dingler vi som gruppe af og til ned ad evolutionære blindgyder. Indimellem skaber vi meningsløse eller decideret destruktive institutioner som eksempelvis DSB, Skatteministeriet, RUC, PostNord, Københavns Kommune, Taliban, Waffen SS og KVINFO.

Blander man de to, får man et evolutionært sort hul, eller det man også kalder for en DR-mangfoldighedskonsulent.